**INDOKOLÁS**

**a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet módosításához**

**1. §**

A Nyugat-Pannon Járműipari és Mechatronikai Központ Nonprofit Kft. megszűnésére tekintettel módosul a többségi tulajdonú gazdasági társaságok legfőbb szervének hatáskörébe tartozó kérdésekben a döntéshozatalról szóló bekezdés.

**2. §**

A rendelet mellékletének módosítását tartalmazza.

A pályázati felhívások két kötelezően előírt hirdetési felületen való megjelentetésén túl a hatáskörgyakorló minden egyes esetben egyedileg tud határozni további médiumokban történő hirdetésről.

A kialakult joggyakorlat, illetve az elővásárlási jog gyakorlására jogosult teljeskörű tájékoztatásának igénye indokolja a módosítást.

**3. §**

A rendelet hatálybalépését tartalmazza.